
Hajtatott paprikatermesztési technológiák összehasonlító gazdasági elemzése

Dolgozatomban négy paprikahajtatási technológiaösszehasonlító ökonómiai elemzését végeztem el. A vizsgált négy alternatívát a műanyag borítású termesztőberendezések (fólia) négy alapvető technológiája képezi úgy, mint a talajos és talaj nélküli termesztési módok fűtött és fűtetlen változata.Dolgozatomban fő célkitűzésemnek tekintettem annak meghatározását, hogy a vizsgált technológiai változatok közül melyik alkalmazása a leggazdaságosabb.
Az üzemgazdasági adatgyűjtés személyes üzemlátogatáson alapult, és középpontjában a komplett termeléstechnológia naturális felvételezése állt. Az adatgyűjtést a paprikatermesztéséről híres szentesi régióban található termelő vállalkozásoknál és a térség legmeghatározóbb termelői értékesítő szervezeténél (TÉSZ) végeztem. Az adatfeldolgozás Excel alapú determinisztikus üzemgazdasági modellben zajlott. Fő célkitűzésem megvalósításához mindegyik technológiai változat esetébenkomplex költség-haszon elemzéstvégeztem, melynek során meghatároztam a termelési költségeket munkaműveletenkénti és költségnemenkénti szerkezetben, a realizált bevételeket, a jövedelemtermelő képességet és a főbb hatékonysági mutatókat. Mivel a hajtatott termesztésnek nagy a kezdeti tőkeigénye, és a termelés gazdaságossága egy átlagos év költség-haszon elemzése révén nem ítélhető meg pontosan, beruházás-gazdaságossági elemzést is végeztem. A beruházás gazdaságossági elemzéseket tízéves időhorizonton készítettem el, illetve statikus és dinamikus gazdaságossági mutatókat határoztam meg. Mindezeken túlmenően a termelés bizonytalanságának és kockázatának kezelése végett érzékenységvizsgálatokat is végeztem.
Kalkulációimból jól látszik, hogy a fűtött technológiákban, akár a fűtetlennél tízszer nagyobb nyereséget lehet elérni, valamint az is, hogy a talaj nélküli termesztéssel lényegesen nagyobb profitra tehetnek szert a termelők.
Dolgozatomból kiderül, hogy az intenzitás növelésével növekszik a költségarányos jövedelmezőség, számításaim szerint a legintenzívebb fűtött technológia használatával több, mint 40%-al magasabb költségarányos jövedelmezőség érhető el, mint talajos, hideg fóliában.
A beruházások gazdaságosságára jellemző, hogy a talaj nélküli rendszerek esetében a hasonló beruházási költségeknek és a számottevően magasabb hozamoknak köszönhetően a megtérülési idő jóval rövidebb.



